Държавен вестник, бр. 94, 2010 г., стр. 47

БРОЙ  94	
Д Ъ Р Ж А В Е Н  В Е С Т Н И К 	
СТР.  47  
Чл. 3. (1) Националната Шенгенска инфор­
мационна система е автоматизирана инфор­
мационна система с национална база данни 
и се състои от следните компоненти:
1. Автоматизирана информационна система 
„Издирвателна дейност“ на Министерството 
на вътрешните работи (АИС „ИД“);
2. Национален интерфейс за връзка с ШИС 
(НИ. ШИС);
3. Технически процедури за автоматизиран 
обмен на информация в Бюрото „СИРЕНЕ“.
(2) Чрез АИС „ИД“ се осигуряват национал­
ните сигнали за издирвани или контролирани 
лица и вещи и за граждани на трети страни с 
наложени мерки за административна принуда 
и се осъществява информационен обмен с 
ШИС посредством НИ. ШИС.
(3) Националният интерфейс за връзка с 
ШИС осъществява функциите по обмен на 
сигнали между НШИС и ЦШИС.
(4) Бюро „СИРЕНЕ“ (SIRENE – Supplemen­
tary Information Request at the National 
Entries – Искане за допълнителна информа­
ция във връзка с националните сигнали) е 
звено за обмен на информация във връзка 
със сигналите в ШИС, в структурата на 
дирекция „Международно оперативно поли­
цейско сътрудничество“ на МВР, което чрез 
техническите процедури за автоматизиран 
обмен на информация осигурява обмена на 
допълнителна информация между Република 
България и държавите членки, свързана със 
сигнали в ШИС, необходима за прилагане на 
съответни мерки за изпълнението им.
Г л а в а  в т о р а
СИГНАЛИ, КОИТО СЕ ОБРАБОТВАТ В 
НШИС
Чл. 4. (1) В НШИС се обработват сигнали 
за следните категории лица:
1. лица, издирвани за арест и временно 
задържане с цел предаване или екстрадиция 
въз основа на издадена Европейска заповед 
за арест, молба за екстрадиция или молба за 
временно задържане (чл. 95 от Конвенцията 
за прилагане на Споразумението от Шенген);
2. граждани на трети страни, на които 
е наложена мярка „отказ за влизане“ на 
територията на Шенгенското пространство 
съгласно Закона за чужденците в Република 
България (чл. 96 от Конвенцията за прилагане 
на Споразумението от Шенген);
3. безследно изчезнали или лица, за които 
в интерес на тяхната сигурност или за предо­
твратяване на заплаха е необходимо да бъдат 
предприети полицейски действия за защита 
по молба на компетентен орган, издирвани 
с цел установяване на местонахождение и 
осигуряване на тяхната сигурност (чл. 97 от 
Конвенцията за прилагане на Споразумението 
от Шенген);
4. свидетели и лица, привлечени за учас­
тие в наказателно производство, издирвани 
с цел установяване на местонахождение въз 
основа на искане от съдебен орган (чл. 98 от 
Конвенцията за прилагане на Споразумението 
от Шенген);
5. лица, подлежащи на дискретно наблю­
дение или специфичен контрол въз основа на 
постъпило искане от компетентните органи за 
защита на националната сигурност, опазване 
на обществения ред или съдебен орган (чл. 99 
от Конвенцията за прилагане на Споразуме­
нието от Шенген).
(2) Относно сигналите по ал. 1, т. 1, 3 и 5 
всяка държава членка може да уведоми дър­
жавата, въвела конкретния сигнал, че мерките, 
предвидени за изпълнението му, не могат да 
бъдат осъществявани на нейна територия. 
При постъпване на подобно уведомление дър­
жавата, въвела сигнала, е длъжна да постави 
ограничителен знак „флаг“ за поискалата го 
държава.
Чл. 5. Данните, които се въвеждат в НШИС 
по отношение на лицата, включват: 
1. фамилно и собствено име на лицето, 
предишни имена и псевдоними, които могат 
да бъдат въведени отделно;
2. особени белези на лицето;
3. първата буква от второто собствено име;
4. дата и място на раждане;
5. пол; 
6. гражданство;
7. информация дали лицето е въоръжено 
или склонно към насилие;
8. мерки, които трябва да бъдат предприети;
9. основание за сигнала.
Чл. 6. (1) Освен данните по чл. 5, т. 1 – 6 
Бюрото „СИРЕНЕ“ обработва и допълнителни 
данни за лица, за които е установена злоу­
потреба с тяхната самоличност и е въведен 
сигнал в ШИС. Допълнителните данни се 
обработват с изричното съгласие на лица­
та, с чиято самоличност е злоупотребено. 
(2) Данните по ал. 1 се използват един­
ствено с цел:
1. да се даде възможност на компетентни­
те органи да разграничават лицето, с чиято 
самоличност е злоупотребено, от лицето, 
което действително е обект на сигнала и е 
използвало чужда самоличност;
2. да се даде възможност на лицето, с чи­
ято самоличност е злоупотребено, да докаже 
своята самоличност, както и да докаже, че 
със самоличността му е злоупотребено.
(3) Допълнителните данни по ал. 1 включ­
ват снимки, пръстови отпечатъци и номера 
на документа/документите за самоличност и 
дата на издаване.
(4) Формата за обработка на допълнител­
ните данни се утвърждава със заповед на 
министъра на вътрешните работи.